Нарадзілася і вырасла Наталля Генадзьеўна ў вёсцы Вайнілаўшчына Пяршайскага сельсавета. Вучылася ў Пяршайскай сярэдняй школе, пасля заканчэння якой паступіла ў Беларускі дзяржаўны педагагічны ўніверсітэт імя Максіма Танка на спецыяльнасць “Беларуская філалогія і культура”. Але лёс склаўся так, што давучыцца на дзённым аддзяленні не атрымалася, таму дзяўчына перавялася на завочную форму і пайшла працаваць выхавацелем у Чэхаўшчынскую дапаможную школу-інтэрнат, што знаходзілася непадалёк ад дома.